[{"text_idx": "#000005", "text": "17. veebruaril ja\u0308tab seljataha oma elutee 90. verstaposti eesti aja- ja kultuuriloolane, arhivist, semiootik, eesti-vene-baltisaksa kultuuriruumi uurija Malle Salupere. See on iga, kus eluto\u0308o\u0308 saab katuse alla ning vabana kohustustest vo\u0303ib anduda \u2013 kui tervist ja vaimuteravust jagub \u2013 lihtsalt lugemisele vo\u0303i ka ja\u0308rel- ja u\u0308lelugemisele, to\u0303deb Rein Veidemann."}, {"text_idx": "#000006", "text": "Mo\u0303nikord o\u0308eldakse, et see, mis ulatub ku\u0308mnendisse enne sajandat, on va\u0308a\u0308rt juba meeste puhul patriarhi, naiste puhul aga matriarhi tiitlit. Niisiis, ko\u0303nelgemgi Malle Saluperest eesti kultuuriloo matriarhina."}, {"text_idx": "#000007", "text": "Mida me teame tema eluka\u0308igust? See on olnud tulvil keerde, to\u0303use ja mo\u0303o\u0303nu, nagu ameerika raudteel. Su\u0308ndinud metsniku peres, o\u0303ppis Salupere Tartu o\u0303petajate instituudis, oli aga ku\u0308u\u0308ditatud just avanemiseas, 18-aastaselt Siberisse Krasnojarski kraisse (1949 \u2013 1957). Vabanenuna pidi alustama madalalt, to\u0308o\u0308tades abito\u0308o\u0308lise ja maalrina Tartu autoremonditehases. Need kogemused, meeletu u\u0308lekohus ning sellest kasvanud to\u0303e- ja o\u0303iglusjanu ning lihtsate to\u0308o\u0308inimeste saatus mo\u0303jutas temas vasakpoolse ilmavaate kujunemist."}, {"text_idx": "#000008", "text": "1958. aastal lo\u0303petas ta o\u0303htukeskkooli, o\u0303ppis Tartu U\u0308likoolis vene filoloogiat 1962 \u2013 1957, ja\u0308tkas sealsamas aspirantuuris, kuid arvati va\u0308lja poliitilistel po\u0303hjustel. 1974. aastal omandas lisaks psu\u0308hholoogi-sotsioloogi eriala. Seeja\u0308rel luges Salupere aastaid Eesti ajaloo kursust venekeelsele auditooriumile. Ta on olnud ka teadur ajaloo instituudis. On kirjutanud u\u0308le saja teadusartikli, aga tegutsenud ka kultuuriloolise valgustajana. 1990. aastate keskel pidas Salupere Eesti Raadios kolm aastat vestlussarja \"Silmaring\" eestlaste mentaliteedist la\u0308bi aegade."}, {"text_idx": "#000009", "text": "Salupere eluto\u0308o\u0308 nurgakiviks on olnud suur ja su\u0308gavusi puudutav huvi Eestis elanud ja tegutsenud ajalooliste isiksuste vastu. Seejuures on ta olnud u\u0308ks va\u0308hestest, kelle elulugude ja su\u0308ndmuste to\u0303enduspo\u0303hisus on tuginenud visal arhiivito\u0308o\u0308l. Usutluses, mida Salupere andis ERR-i kultuuriportaalile 2017. aastal ilmunud ja Kultuurkapitali suure tunnustuse pa\u0308lvinud Koidula-monograafia puhul, kirjeldab ta oma teed Koidula ning tema isa Johann Voldemar Jannseni (monograafia Jannsenist ilmus 2006) varjatusest va\u0308ljatoomisel niimoodi:"}, {"text_idx": "#000010", "text": "\"Kui inimene on juba nii vana, 87, siis on elu jooksul juuste alla u\u0308htteist kogunenud. Mitmeid Koidula luuletusi teadsin peast juba kooli astudes, ka /Aino Kallase \u2013 R.V./ \"Ta\u0308helend\" oli meil kodus olemas ja loetud. To\u0303sisemalt hakkasin temast huvituma kaheksaku\u0308mnendatel Ajalooarhiivis to\u0308o\u0308tades, kui otsustasin kirikuraamatute abil kontrollida tema va\u0308idet oma ta\u0308iseesti pa\u0308ritolust. Nii selgus Koidula 150. su\u0308nniaastapa\u0308evaks 1993, et tal oligi o\u0303igus: ka tema ema oli eestlane.\""}, {"text_idx": "#000011", "text": "Seesama arhiivito\u0308o\u0308 viis Salupere Peterburi, kust ta leidis ning to\u0303i avalikkusesse Koidula viimase na\u0308idendi \"Kosjaviinad\" originaalka\u0308sikirja. Saksa keelest to\u0303lgituna ja kommentaaridega varustatult ilmus see tru\u0308kis eelmisel aastal. Koidulast edasi laienes uurimisto\u0308o\u0308 \"ra\u0308ngalt laimatud\" Johann Voldemar Jannsenile. Malle Salupere so\u0303nas, et ja\u0308lle tekkis hulgaliselt nii-o\u0308elda ko\u0303rvalist ja varem ka\u0308sitlemata materjali, nii et tundus ha\u0308davajalik ka see avalikkuse ette tuua. \"Paar edukat vastavateemalist artiklit andsid julgust ta\u0308isbiograafia va\u0308lja pakkuda.\" 2001. aastal to\u0303lkis ja kommenteeris Malle Salupere Jannseni noorpo\u0303lve pa\u0308eviku, nn Pa\u0308rnu pa\u0308evikuna tuntuks saanud \"Diariumi\", millest ka minul on olnud hindamatut abi Jannseni-romaani \"Lunastatud\" (2020) kirjutamisel."}, {"text_idx": "#000012", "text": "Salupere on justkui kultuurilooline Hercule Poirot. Selle tulemiks \u2013 lisaks juba suurtele monograafiatele, ta\u0308nu millele on olemas meil nii Jannsen kui ka Koidula kogu nende suuruses \u2013 on ka kogumikud \"To\u0303ed ja to\u0303demused. Sakste ja matside jalaja\u0308ljed nelja sajandi arhiivitolmus\" (1998), \"Kultuuriloolisi vaatlusi Tartu teljel\" (2012) ning mitmes tru\u0308kis ja keeles ilmunud \"Tuhande aastane Tartu\" (esmatru\u0308kk 2004)."}, {"text_idx": "#000013", "text": "Ma ei oska soovida nii va\u0308a\u0308rikas eas eesti kultuuriloo matriarhile uusi ahteid to\u0308o\u0308lauale. Ku\u0308ll aga loodan, et just terane vaim ja kirglik huvi eesti ja maailma asjade vastu toob ehk meie lugemisulatusse veel mo\u0303negi Salupere artikli, so\u0303navo\u0303tu vo\u0303i kommentaari. Pa\u0308ev korraga! Carpe diem!"}, {"text_idx": "#000014", "text": "Aino Kallase preemia pa\u0308lvis Tallinna u\u0308hisgu\u0308mnaasium"}, {"text_idx": "#000017", "text": "Aivar Kulli ajalootund. Ilupreester Leonid Stolovits\u030c"}, {"text_idx": "#000030", "text": "Arvustus. \"Tume paradiis\": pidu peo pa\u0308rast"}, {"text_idx": "#000031", "text": "Pa\u0308rli: \"Kultuuristuudio. Arutelu\" pu\u0308u\u0308ab tegeleda nii aktuaalsete kui ka ajatumate teemadega"}, {"text_idx": "#000033", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000035", "text": "Marja-Liisa Plats: la\u0308henen pildiraamatu illustreerimisele nagu rez\u030cisso\u0308o\u0308r"}, {"text_idx": "#000038", "text": "Lennusadamas on Eesti viljakaima kaptenipiltide maalija to\u0308o\u0308de na\u0308itus"}, {"text_idx": "#000043", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000046", "text": "Edetabel. Aasta parimad albumid 2022"}, {"text_idx": "#000047", "text": "Aasta parimad albumid 2022. Isiklikud edetabelid"}]